
ŠAKIŲ RAJONO SAVIVALDYBĖS  TARYBA

SPRENDIMAS

DĖL pritarimo INVESTICINIAMs PROJEKTams PAGAL 2007-2013 M. SANGLAUDOS SKATINIMO VEIKSMŲ PROGRAMOS PRIORITETO „Aplinka ir darnus vystYmasis“ PRIEMONĘ „VANDENS TIEKIMO IR NUOTEKŲ TVARKYMO sistemų RENOVAVIMAS IR PLĖTRA“

2009 m. gegužės 28 d. Nr.T-201
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 4 d., Vyriausybės 2008 m. liepos 23 d. nutarimu Nr. 787 „Dėl Sanglaudos skatinimo veiksmų programos priedo patvirtinimo“ (Žin., 2008, Nr. 95-3720) ir Aplinkos ministro 2009 m. balandžio mėn. 17 d. įsakymu Nr. D1-172 „Dėl Lietuvos Respublikos aplinkos ministro 2008 m. rugsėjo 9 d. įsakymo Nr. D1-462 „Dėl priemonės Nr. VP3-3.1-AM-01-V „Vandens tiekimo ir nuotekų tvarkymo sistemų renovavimas ir plėtra“ valstybės projektų sąrašo Nr. 01 patvirtinimo“ (Žin., 2009, Nr. 47-1882), nusprendžia:

1. Pritarti investicinių projektų teikimui Aplinkos projektų valdymo agentūrai pagal 2007-2013 m. sanglaudos skatinimo veiksmų programos III prioriteto „Aplinka ir darnus vystymasis“ priemonės VP3-3.1-AM-01-V „Vandens tiekimo ir nuotekų tvarkymo sistemų renovavimas ir plėtra“ valstybės projektų sąrašą Nr. 01:


1.1. Projektas Eil. Nr. 43 „Vandens tiekimo ir nuotekų tvarkymo infrastruktūros renovavimas ir plėtra Šakių rajone“: Šakių mieste ir Kudirkos Naumiestyje;


1.2. Projektas Eil. Nr. 64 „Vandens tiekimo ir nuotekų tvarkymo infrastruktūros plėtra Gelgaudiškyje“.


2. Sutikti, kad UAB „Šakių vandenys“ būtų investicinių projektų pareiškėju ir pasirašytų partnerystės sutartį su rajono savivaldybės administracija.


3. Skirti investiciniams projektams ir apmokėti numatytą projekto išlaidų dalį (iki 5 proc. nuo bendros finansavimo vertės) iš savivaldybės biudžeto lėšų.


4. Padengti iš savivaldybės biudžeto lėšų netinkamas finansuoti, tačiau šiems investiciniams projektams įgyvendinti būtinas, išlaidas.

